armvectores/hy_wikipedia_2023 huggingface dataset:
(2398) Ժիլին

(2398) Ժիլին (անգլ.՝ Jilin), աստերոիդ աստերոիդների հիմնական գոտում։ Հայտնաբերվել է 1965 թվականի հոկտեմբերի 24-ին Մանուշակագույն լեռան աստղադիտարանի կողմից Նանկինում։
Միջին հեռավորությունը Արեգակից կազմում է 2,392438 ա. մ., առավելագույնը մոտենում է 1,83 ա. մ. հեռավորության վրա և հեռանում 2,9548 ա. մ.։ Արեգակի շուրջ մեկ ամբողջական պտույտ է կատարում 1351,64 երկրային օրվա ընթացքում, իր ուղեծրով շարժվելով միջինում 0,266344 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,73° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2398) Ժիլին աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Նովոալեքսանդրովսկի (Զերնոգրադի շրջան)

Անվան այլ կիրառումների համար տե՛ս՝ Նովոալեքսանդրովսկի (այլ կիրառումներ)Նովոալեքսանդրովսկի (ռուս.՝ Новоалександровский), գյուղակ (խուտոր) Ռուսաստանի Դաշնության Ռոստովի մարզի Զերնոգրադի շրջանում։ Մտնում է Գուլյայ-Բորիսովսկի գյուղական համայնքի կազմի մեջ։
Պոմոշնայա (քաղաք, Ուկրաինա)

Անվան այլ կիրառումների համար տե՛ս՝ ՊոմոշնայաՊոմոշնայա (ուկրաիներեն՝ Помічна), քաղաք Ուկրաինայի Կիրովոգրադի մարզի Դոբրովելիչկովի շրջանում, շրջանային նշանակության քաղաք։ Հիմնադրվել է 1868 թվականին։
2006 թվականի տվյալներով Պոմոշնայա քաղաքում բնակվում էր մոտ 12 500 մարդ։ Բնակավայրը զբաղեցնում է 8,15 կմ²։


== Ծանոթագրություններ ==


== Արտաքին հղումներ ==
Պաշտոնական կայք (ուկր.)
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Տրենտինարա

Տրենտինարա (իտալերեն՝ Trentinara), կոմունա Իտալիայում։ Գտնվում է Կամպանիա մարզում՝ Սալեռնո գավառում։ Բնակչությունը կազմում է 1769 մարդ, բնակչության խտությունը կազմում է 77 մարդ/կմ²։ Զբաղեցնում է 23 կմ² մակերես։ Փոստային ինդեքս՝ 84070, հեռախոսային կոդ՝ 0828։


== Ծանոթագրություններ ==
Հրանտ Միրզոյան

Հրանտ Սերյոժայի Միրզոյան (1962, հուլիսի 26, Գյումրի), հայ նկարիչ։


== Կենսագրություն ==
1977-1981 թթ. սովորել է Երևանի Փանոս Թերլեմեզյանի անվան գեղարվեստի ուսումնարանում
1981-1987 թթ.` Երևանի գեղարվեստի ինստիտուտում
1988 Հայաստանի նկարիչների միության անդամ է
1997 թվականից` նկարիչների միջազգային միության (ՅՈՒՆԵՍԿՕ) անդամ


== Ցուցահանդեսներ ==
2007 Անհատական ցուցահանդես, "Art" պատկերասրահ, Ալմա Աթա, Ղազախստան
1994 Անհատական ցուցահանդես "Bilo Roge" պատկերասրահ, Պրահա, Չեխիա
1989 Անհատական ցուցահանդես Երևանի ժամանակակից արվեստի թանգարանում
2004 Artexpo, Արտ ԿովկասԽմբակային ցուցահանդեսներ է ունեցել Հայաստանում, Օսլոյում, Վիեննայում, Մոսկվայում, Տորոնտոյում, Աբու Դաբիում, Փարիզում, Գերմանիայում, Ֆլորենցիայում, Նյու-Յորքում, Բոստոնում, Լոս Անջելեսում, Թուրքիայում, Թեհրանում, Անգլիայում, Շվեդիայում, Արգենտինայում, Բեյրութում, Սիրիայում։


== Մեջբերումներ Հրանտ Միրզոյանից ==
Գույները մատների նման են, չես կարող ընտրել մեկնումեկն ու ասես՝ սա իմ սիրելին է։ Ավելի լավ է ինձ տարբեր գույների շրջաններով բնութագրեմ։ Մի ժամանակահատված ես կանաչի երանգներն էի, հետո՝ մուգ, այժմ էլ՝ բաց, եթերային գույներն են ինձ բնութագրում։
Գույները պետք է ներդաշնակության մեջ լինեն թե միմյանց, թե ինձ հետ։ Գույներն ինձ համար իմաստակիր չեն, բայց արտահայտում են զգացմունքներս։ Կան գույներ, որ միայնակ չեն նայվում, բայց երբ սկսում են զրուցել միմյանց հետ, էմոցիա են արտահայտում՝ իմաստ ձեռք բերելով։
Ագրեսիվ գույներ չկան։ Նկարչությունն ազատություն է, գույները չեն կարող բնորոշումներ ունենալ։ Համադրության մեջ նրանք տարբեր ինֆորմացիայի իմաստակիրներ են։ Գույները չեն կարող գոյություն ունենալ առանց ֆորմաների։ Դրանք անզոր են կենդանանալ, եթե ֆորման անհետաքրքիր է։ Երևանը վառ գույներով եմ տեսնում' իր կոլորիտը բազմերանգ է։
Հիմնականում մաքուր գույներով չեմ աշխատում, խառնում եմ ու ստանում անհրաժեշտ երանգները։ Կտավին գույները հանձնելուց հետո անպայման պետք է զարմանաս։ Իմաստը հենց դա է, այլապես նոր նկար չես կարող նկարել։ Գույներին ինչ-որ բան համոզելը դժվար է։ Նրանց հետ դու-ով եմ խոսում։
Առանց ներդաշնակության ցանկացած գույնը կարող է փչացնել պատկերը։ Իսկ իմ գույների ներդաշնակությունը կոնտրաստի մեջ է։


== Ծանոթագրություններ ==


== Արտաքին հղումներ ==
Հրանտ Միրզոյանի կենսագրություն Gallery 25 կայքում Archived 2016-06-22 at the Wayback Machine.
Պաուլա Դեհմել

Պաուլա Դեհմել (անգլ.՝ Paula Dehmel, դեկտեմբերի 31, 1862(1862-12-31) կամ հոկտեմբերի 31, 1862(1862-10-31), Բեռլին, Պրուսիայի թագավորություն - հուլիսի 9, 1918(1918-07-09), Steglitz, Շտեգլից Ցելենդորֆ, Բեռլին, Գերմանական կայսրություն), գերմանացի մանկագիր։ Նա գրել է բանաստեղծություններ, հեքիաթներ և պատմվածքներ։ 
Պաուլան տնտեսագետ Ֆրանց Օպենհայմերի  քույրն է և 1889-1898 թվականներին ամուսնացած է եղել բանաստեղծ Ռիխարդ Դեհմելի հետ։


== Կենսագրություն ==
Պաուլան ծնվել է որպես Բեռլինի հրեական բարեփոխումների համայնքի տաճարի քարոզիչ և ուսուցիչ Յուլիուս Օպենհայմերի դուստր։ Նրա եղբայրներն էին Ֆրանց Օպենհայմերը (1864-1943)՝ հետագայում հայտնի տնտեսագեր, և Կարլ Օպենհայմերը (1871-1941)՝ հետագայում հայտնի կենսաքիմիկոս։


=== Ընտանիք ===
1886 թվականին նա, իր երեք տարեկան կրտսեր եղբոր՝ Ֆրանցի միջոցով, ծանոթացել է Ռիխարդ Դեհմելի հետ։ Նրանք ամուսնացել են 1889 թվականի մայիսի 4-ին։ Պաուլան և Ռիխարդը համատեղ կյանքում ունեցել են մեկ որդի և երկու դուստր՝ Վերադետտան (* 1890), Հայնց Պետերը (Հայնրիխ) (* 1891)՝ հետագայում դարձել է բժիշկ և գրքերի հեղինակ, ինչպես նաև Լիզելոտը (* 1897): 
1892 թվականի օգոստոսին Ռիխարդը սիրահարվել է Պաուլայի ընկերուհու՝ բանաստեղծ և թարգմանիչ Պաուլա Հեդվիգ Լախմանին, որը, սակայն, հրաժարվել է Ռիխարդի առաջարկած «եռակողմ հարաբերություններից»։ 1895 թվականին Ռիխարդը ծանոթացել է Իդա Աուերբախին, որը հետագայում դառնալու էր նրա երկրորդ կինը։ 1898 թվականի կեսերից մինչև 1899 թվականի ապրիլ Պաուլան, Իդան և Ռիխարդը ապրել են Պանկով քաղաքում, ներկայիս Պարկշտրասե քաղաքում, երեքով ամուսնության մեջ։ Իդան ապրում էր հարևան տանը։ Ի վերջո Պաուլան բաժանվել է Ռիխարդից և համաձայնվել ամուսնալուծվել 1900 թվականին։


== Գործունեություն ==

Պաուլա Դեհմելը շարունակել է ապրել Բեռլինում իր երեք երեխաների հետ։ Նա համագործակցել է Էլզա Լասկեր-Շյուլերի, Օտտո Յուլիուս Բիրբաումի, Առնո Հոլցի և Յոհաննես Շլաֆի հետ։
Գրել է մանկական բանաստեղծություններ, հեքիաթներ և պատմավածքներ։ 1915 - 1917 թվականներին եղել է «Մեիդինգերի մանկական օրացույցը» (Meidingers Kinder-Kalender ) պարբերականի խմբագիրը, որտեղ հայտնի գրողների ստեղծագործությունների թվում տպագրվել են նաև նրա ստեղծագործությունները։ 


== Մահ ==
Մահացել է 1918 թվականի հուլիսի 8 Բեռլին-Շտեգլիցում։


== Գրքեր ==
Ամուսնալուծությունից հետո էլ Պաուլան շարունակել է համագործակցել է Ռիխարդի հետ՝ ստեղծելով մանկական բարձրորակ գրքեր։ 

«Ռիչարդ Դեհմելի հետ» (1900)
«Ռումպուպել» (1903)
«Գեղատեսիլ մարգագետնում» (1912)
«Սիրելի բույնը» (1919, հրապարակել է Ռիխարդ Դեհմելը) և այլն։Պաուլա Դեմելի եղբայրը, որը նաև Ռիխարդի ընկերն էր հետագայում հայտնի տնտեսագետ Ֆրանց Օպենհայմերն է։ Նա իր հուշագրություններում գրել է քրոջ մասին։


== Ծանոթագրություններ ==


== Գրականություն ==
Lexikon deutsch-jüdischer Autoren։ Renate Heuer, Andrea Boelke-Fabian, Jürgen Eglinsky, Gudrun Jäger, Rashmi Arora, Abdelhaq El Mesmoudi։ München: Saur։ 1992-©2013։ էջեր 344–348։ ISBN 978-3-598-22680-9։ OCLC 27728044 
Stark Roland (2004)։ Die Dehmels und das Kinderbuch։ Nordhausen։ ISBN 978-3-86945-278-4։ OCLC 891082498 


== Արտաքին հղումներ ==
Katalog der Deutschen Nationalbibliothek (գերմաներեն) 
Deutsches Lied - Komponisten & Dichter 
Dehmel, Paula 
Zeitgenossen – Paula Dehmel։ Արխիվացված է օրիգինալից 2021-09-22-ին։ Վերցված է 2021-03-12
Իսպանական գերեզմանարծիվ

Իսպանական գերեզմանարծիվ (լատ.՝ Aquila adalberti), ճուռակների ընտանիքին պատկանող գերեզմանարծիվ, որը տարածված է բացառապես Պիրենեյան թերակղզում՝ Իսպանիա պետության տարածքում։ Լատիներեն անվանումը ստացել է ի պատիվ Բավարիայի արքայազն Ադալբերտի։


== Տարածվածություն և արտաքին տեսք ==
Իսպանական գերեզմանարծիվը տարածված է Իսպանիայի հարավում և արևելքում, Պորտուգալիայում, ինչպես նաև ամենայն հավանականությաբ նաև Մարոկկոյի հյուսիսում։ Բնադրման գործընթացն անց է կենում միայն Իսպանիայում, իսկ 2001 թվականից ի վեր՝ նաև Պորտուգալիայում։
Նախկինում իսպանական գերեզմանարծիվը եղել է սովորական գերեզմանարծվի ենթատեսակ, սակայն ներկայումս այն համարվում է սովորական գերեզմանարծվի առանձին ենթատեսակ, որը մյուս գերեզմանարծիվներից տարբերվում է ֆիզիոլոգիական, մորֆոլոգիական, էկոլոգիական և ժառանգական առանձնահատկություններով։ Մարմնի երկարությունը կազմում է շուրջ 80 սմ, թևերի բացվածքը՝ 1,9-ից 2,2 մ։
Իսպանական գերեզմանարծիվների զանգվածը տատանվում է 2.8-3.5 կգ սահմանում։ Մարմինն ունի հիմնականում մուգ շագանակագույն գունավորում։ Տեղ առ տեղ նկատելի են ավելի բաց գույնի շերտեր։


== Սննդառություն ==
Իսպանական գերեզմանարծիվները մեծ մասամբ սնվում են ճագարներով, ինչպես նաև կրծողներով, նապաստակներով, խոշոր մողեսներով, ագռավներով, բադերով և նույնիսկ աղվեսներով։ Որսով զբաղվում է բաց և կիսաբաց լանդշաֆտներում։


== Ծանոթագրություններ ==
Կախովի համակարգեր

Կախովի համակարգերը՝ շինարարական մեխանիկայում, համակարգեր են (կրող կոնստրուկցիաներ), որոնց հիմնական, գլխավորապես թռիչքը ծածկող ճկուն տարրերն աշխատում են ձգման տակ։
Կախովի համակերգերի առանձնահատկություններն են՝ համեմատաբար փոքր կոշտությունը և արտաքին կամ ներքին տարահրումների առկայությունը։ Լինում են հարթ (միագոտի, բազմագոտի վանտային ֆերմաներ) և տարածական (մեմբրաններ, կախովի թաղանթներ)։ Հաշվարկային սխեմաներում կախոցի համակարգերը դիտարկվում են որպես ճկուն թելեր, հոդակապաձողային բազմանկյուններ կամ ճկուն թաղանթներ։
Ռադոբլյա

Ռադոբլյա (ռուս.՝ Радобля), գյուղ Ռուսաստանի Սմոլենսկի մարզի Կրասնինսկի շրջանի կազմում։
Բնակչությունը 2007 թվականին գրանցված տվյալներով կազմում էր 10 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ջեյմս Ք․ Հաքեթ (դերասան)

Ջեյմս Քեթելթաս Հաքեթ (սեպտեմբերի 6, 1869(1869-09-06), Wolfe Island, Օնտարիո, Կանադա - նոյեմբերի 8, 1926(1926-11-08), Փարիզ), ամերիկացի դերասան և մենեջեր։


== Կյանք ==

Հաքեթը հանրահայտ կատակերգու Ջեյմս Հենրի Հաքեթի որդին էր, որը ծնվել է Կանադայի Օնտարիո նահանգում։ Նրա տարեց հայրը մահացել է 71 տարեկան հասակում, երբ Հաքեթն ընդամենը երկու տարեկան էր։
Հաճախել է Նյու Յորքի 69 Քերականական դպրոցը և 1891 թվականին Նյու Յորքի քաղաքային քոլեջն ավարտել արվեստի բակալավրի որոկավորմամբ։ Որպես դերասան իր պրոֆեսիոնալ դեբյուտը կատարել է Ֆիլադելֆիայում 1892 թվականին՝ «Կոտրված կնիք» պիեսում կատարելով Ֆրանսուայի դերը։ Ավելի ուշ նույն տարում Նյու Յորքում հանդես է եկել տիկին Փոթերի հետ։ Հաջորդ տասնամյակում խաղացել է Ռոմեոյի դերը Օլգա Նեթերսոլի մարմանվորած Ջուլիետի հետ, նաև Մերկուցիո՝ Մոդ Ադամսի մարմնավորած Ջուլիետի հետ։
1900 թվականին բեմադրված «Ջեննիկոյի հպարտությունը» ներկայացման մեջ կատարել է կապիտան Բեյսիլ Ջեննիկոյի դերը՝ հանդես գալով Բերտա Գալանդի հետ։
1913 թվականին Ադոլֆ Ցուկորը համոզել է Հաքեթին նկարահանվել ռեժիսոր Էդվին Պորտերի «Զենդայի բանտարկյալը» ֆիլմում (1913)․ մի դեր, որը Հաքեթը բազմիցս խաղացել էր թատրոնում։ Քանի որ գեղարվեստական կինոնկարները դեռ նոր էին զարգանում, Հաքեթն սկզբում դժվարացել է համաձայնել։
1897 թվականին ամուսնացել է դերասանուհի Մերի Մեներինգի, իսկ 1911 թվականին՝ Բեատրիս Մերի Բեկլիի հետ։ Նա և Մեներինգը դուստր են ունեցել Էլիզ անունով (1904–1974), իսկ երկրորդ կնոջ հետ նկարահանվել է վերոնշյալ ֆիլմում։
Ձայնագրող Ջոն Ք. Հաքեթը (1821–1879) նրա խորթ եղբայրն էր։ 1914 թվականին Ջեյմսը ժառանգել է 1,389,049,46 դոլար արժողությամբ կալվածքի մեծ մասը իր եղբոր դուստր Միննի (Հաքեթ) Թրոբրիջից (1850–1914), որն իր եղբայր Ջոնի միակ զավակն էր։


== Ծանոթագրություններ ==


== Գրքեր ==
Strang, Famous Actors of the Day in America, (Boston, 1900)
William Winter, The Wallet of Time, (two volumes, New York, 1913)


== Արտաքին հղումներ ==
Կաղապար:IBDB name
James K. Hackett Internet Movie Database կայքում
Կաղապար:IBDB name
Ալբավա

Ալբավա, գյուղ, Երևանի նահանգի Երևանի գավառի Երևանի գավառակում։
1873 թ.-ին ուներ 20 տուն՝ 97 բնակչով։
Բնակչության հիմնական զբաղմունքը անասնապահությունն էր։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Երևանի նահանգի հայաբնակ բնակավայրեր


== Ծանոթագրություններ ==
Անկախության հռչակագիր (այլ կիրառումներ)

Անկախության հռչակագիր, կարող է վերաբերել՝

Անկախության հռչակագիր, 1776 թվականին ստորագրված ԱՄՆ Անկախության հռչակագիրը։
Անկախության հռչակագիր, ամերիկացի նկարիչ Ջոն Թրամբալի կտավներից։
Անկախության հռչակագիր, 1938 թվականին նկարահանված ամերիկյան կարճամետրաժ դրամա ֆիլմ ռեժիսոր Քրեյն Վիլբուրի կողմից։
Սեմենդյաևո (գյուղ, Դորոգոբուժսկի շրջան)

Սեմենդյաևո (ռուս.՝ Семендяево), գյուղ Ռուսաստանի Սմոլենսկի մարզի Դորոգոբուժսկի շրջանի կազմում։
Բնակչությունը 2007 թվականին գրանցված տվյալներով կազմում էր 15 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բրումանո

Բրումանո (իտալերեն՝ Brumano), կոմունա Իտալիայում։ Գտնվում Է Լոմբարդիա մարզի Բերգամոյի գավառում։
Բնակչությունը կազմում է 97 մարդ։ Բնակչության խտությունը կազմում է 11 մարդ/կմ²։ Զբաղեցնում է 8 կմ² մակերես։ Փոստային ինդեքս՝ 24037, իսկ հեռախոսային կոդը՝ 035։


== Ժողովրդագրություն ==
Բնակչության թվաքանակի փոփոխությունները.


== Կապի տվյալներ ==
Հեռխոս՝ 035 868426


== Արտաքին հղումներ ==
Վիճակագրության ազգային ինստիտուտ
Վիճակագրության ազգային ինստիտուտ Archived 2009-12-07 at the Wayback Machine.


== Ծանոթագրություններ ==
Ծաղկասար (այլ կիրառումներ)

Ծաղկասար, կարող է վերաբերել՝

Ծաղկասար - լեռնագագաթ Արագածոտնի մարզում, Արագած լեռնազանգվածի արևմտյան փեշերին
Ծաղկասար - գյուղ Հայաստանի Հանրապետության Արագածոտնի մարզում, Ծաղկասար լեռան հարավարևմտյան լանջին
(5159) Բարբին

(5159) Բարբին (անգլ.՝ Burbine), աստերոիդ աստերոիդների հիմնական գոտում։ Հայտնաբերվել է 1977 թվականի սեպտեմբերի 9-ին Հարվարդի աստղադիտարանի կողմից Հարվարդում։
Միջին հեռավորությունը Արեգակից կազմում է 2,78667 ա. մ., առավելագույնը մոտենում է 2,4726 ա. մ. հեռավորության վրա և հեռանում 3,1008 ա. մ.։ Արեգակի շուրջ մեկ ամբողջական պտույտ է կատարում 1699,13 երկրային օրվա ընթացքում, իր ուղեծրով շարժվելով միջինում 0,211873 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,25° անկյուն։
Բարբին աստերոիդը պատկանում է Գեֆյոնի աստերոիդների ընտանիքին, որի մեջ ներառված են այս պահին հայտնի 766 անդամներ։ Ընտանիքի ներքին սահմանը անցնում է 2,74 ա. մ. հեռավորության վրա Արեգակից, իսկ արտաքին սահմանը՝ 2,82 ա. մ.-ի վրա։
Ըստ Տոլենի սպեկտրալ դասակարգման պատկանում է S դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5159) Բարբին աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Պատրիսիա Մեյ

Պատրիսիա Մեյ (իսպ.՝ Patricia May Urzúa), չիլիացի մարդաբան։


== Կենսագրություն ==
1979 թվականին ավարտել է Չիլիի համալսարանը։ Եղել է «El Sábado» և «El Mercurio» ամսագրերի սյունակագիր։ 2001 թվականին Չիլիի կառավարության կողմից ճանաչվել է նշանավոր կին սոցիալական գործընթացներում ավանդի ներդրման համար։ 2004, 2005, 2006, 2008 և 2011 թվականներին ընդգրկվել է «Չիլիի 100 կին առաջնորդների ցանկում»։ 2007 թվականի հուլիսի 18-ին Լաուրա Ռոդրիգես հիմնադրամի կողմից Չիլիում սոցիալական և քաղաքական արժեքների հարստացման համար արժանացել է մրցանակի։


== Երկեր ==
Ըստ Mundo Nuevo ամսագրի հրապարակման՝ Պատրիսիա Մեյի աշխատանքները «կենտրոնացած են տարբեր մշակույթներում էվոլյուցիայի, կյանքի իմաստի, հոգևոր արժեքների արտացոլման վրա»։


== Ծանոթագրություններ ==
Կրյաժի

Կրյաժի (ռուս.՝ Кряжи), գյուղ Ռուսաստանի Նիժնի Նովգորոդի մարզի Պավլովսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Արա Զարյան

Արա Արմենի Զարյան (հուլիսի 20, 1956(1956-07-20), Հռոմ, Իտալիա), հայ ճարտարապետ։
ՀՀ վաստակավոր ճարտարապետ (1976) Արմեն Զարյանի որդին է։


== Կենսագրություն ==
1980 թվականին ավարտել է Երևանի պոլիտեխնիկական ինստիտուտը
1980-1992 թվականներին՝ ՀՀ պատմության և մշակույթի հուշարձանների պահպանության վարչության նախագծի գլխավոր ճարտարապետ
1982-1991 թվականներին կազմել է ՀՀ տարածքում գտնվող բազմաթիվ եկեղեցիների վերականգնման նախագծեր։ Համահեղինակ է հայկական ճարտարապետության պատմությանը նվիրված աշխատությունների («Վաղարշապատ», 1998 թվական, իտալերեն, անգլերեն)։
1992 թվականից բնակվում է Իտալիայում
1992-1996 թվականներին՝ Վենետիկի Հայ մշակույթի ուսումնասիրման և վավերագրման կենտրոնի խմբագրապետ
1996-1998 թվականներին՝ Վենետիկի համալսարանի դասախոս
1997 թվականին կազմել է Տորչելլո կղզու մկրտարանի չափագրությունն ու կոնսերվացման նախագիծը
1996 և 2000 թվականներին ձևավորել է Վենետիկի բիենալեի Հայաստանի տաղավարը։


== Ծանոթագրություններ ==
Շառլ Ֆուրիե

Ֆրանսուա Մարի Շառլ Ֆուրիե (ֆր.՝ François Marie Charles Fourier ապրիլի 7, 1772(1772-04-07)[…], Բեզանսոն - հոկտեմբերի 10, 1837(1837-10-10)[…], Փարիզ), ֆրանսիացի ուտոպիստ սոցիալիստ։


== Կենսագրություն և աշխատանքներ ==
Ծնվել է վաճառականի ընտանիքում։ Համարյա ողջ կյանքի ընթացքում ծառայել է առևտրական տներում։ Ֆուրիեի աշխարհայացքում արտացոլվել է Ֆրանսիական մեծ հեղափոխության արդյունքներից նրա խոր հիասթափությունը։ Իր պատմական և սոցիալական հայացքներն առաջին անգամ շարադրել է «Համաշխարհային ներդաշնակություն» հոդվածում (1803), «Առևտրական շառլատանության մասին» անանուն գրքույկում (1807) և «Չորս շարժումների և համընդհանուր ճակատագրի տեսություն» գրքում (1808)։


== Հայացքներ ==
Նա ապագա հասարակության կազմակերպման պլանը մշակել է «Տրակտատ տնայնագործական-հողագործական ասոցիացիայի մասին» (հ. 1—2, 1822) և «Նոր տնտեսական սոցիետար աշխարհ» (1829) երկերում։ Շառլ Ֆուրիեն ելնում էր ֆրանսիական մատերիալիզմից, մերժհւմ իդեալիզմը, ագնոստիցիզմը և մետաֆիզիկան, տիրապետում էր դիալեկտիկային։ Սակայն նրա հայացքները մանրբուրժուականության կնիք էին կրում, դուրս չէին գալիս պատմության իդեալիստական ըմբռնման շրջանակներից։ Նոր հասարակության կառուցման տեսական հիմնավորումը Ֆուրիեն զուգակցել է կապիտալիստական հարաբերությունների, շահագործման և անարդարությունների քննադատությամբ՝ դրանով իսկ հակադրվելով Լուսավորականության սոցիալական փիլիսոփայությանը և տնտեսագիտական ուսմունքներին։
Ըստ Ֆուրիեի, հասարակությունը հաջորդաբար անցնում է եդեմականության («դրախտային նախնադար), վայրենության, բարբարոսության և քաղաքակրթության (կապիտալիզմ) շրջանները. քաղաքակրթությանը պատմակական անհրաժեշտությամբ փոխարինելու պետք է գա բարձրագույն հասարակարգը, ներդաշնակության հասարակարգը։ Ֆուրիեն աշխատավորության շահերից ելնելով, առաջադրել էր ապագա «ներդաշնակ աշխարհ» ստեղծելու խնդիրը։ Այդ հասարակության առաջին բջիջը «փաղանգն» է, որը պետք է ապահովեր գյուղատնտեսական արդյունաբերական աշխատանքի միացումը, բարձրացներ աշխատանքի արտադրողականությունը, հասարակության բոլոր անդամների համար ստեղծեր նյութական բարիքների առատություն և համակողմանի զարգացման հնարավորություն, վերացներ քաղաքի և գյուղի հակադրությունը։
Շառլ Ֆուրիեի ուսմունքը զգալի ազդեցություն է գործել Եվրոպայի և Ամերիկայի մի շարք երկրների սոցիալիստական և փիլիսոփայական մտքի վրա։


== Երկեր ==
CEuevres completes, v. 1—6, P., 1841— 1870
CEuvres completes, v. 1—12, P., 1966— 1968 Избр. соч., т. 1-4, М.-Л., 1951-54


== Գրականություն ==
Бебель А., Шарль Фурье, его жизнь и учение, пер. с нем., М., 1923
Иоаннисян А. Р. Шарль Фурье, М., 1958
Зильберфарб И. И., Социальная философия Шарля Фурье и её место в истории социалистической мысли первой половины XIX в., М., 1969
Armand F., Fourier, v. 1—2, P., 1937


== Ծանոթագրություններ ==
Վենարիա Ռեալե

Վենարիա Ռեալե (իտալերեն՝ Venaria Reale), կոմունա Իտալիայում, գտնվում է Պիեմոնտ մարզի Թուրին գավառում։
Բնակչությունը՝ 34.651 մարդ (2008 թվականի տվյալներով), բնակչության խտությունը՝ 1 733 մարդ/կմ²։ Տարածքը՝ 20 կմ²։ Փոստային ինդեքս՝ 10078. Հեռախոսային կոդ՝ 011.
Բնակավայրի հովանավորն է համարվում սուրբ Եվսեբիոս Հռոմեացին։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոսահամար։ 114072111
Էլեկտրոնային հասցե։ urp@comune.venariareale.to.it
Պաշտոնական կայք։ http://www.comune.venaria.to.it


== Արտաքին հղումներ ==
Բնակավայրի պաշտոնական կայք (իտալ.)
Ազգային վիճակագրության ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Պարսկական աղբ

Պարսկական աղբ, ճարտարապետական դետալների ու քանդակների ամբողջություն, որոնք վնասել կամ պղծել են պարսիկներն Աթենքում մ.թ.ա. 480/479 թվականին։


== Պատմություն ==
Հույն-պարսկական պատերազմների ժամանակ՝ մ.թ.ա. 480/479 թվականի, պարսկական զորքը գրավել է Աթենքի Ակրոպոլիսը։ Աթենքի գրեթե ողջ բնակչությունն այդ ժամանակ հեռացել էր քաղաքից, իսկ վերադառնալուց հետո նրանք տաճարները գտել են ավերված, իսկ գանձերը՝ թալանված։ Պղծված սրբություններն Աթենքի բնակիչները հավաքել են ու թաղել, իսկ հին տաճարների տեղում կառուցվել են նորերը։
«Պարսկական աղբի» թաղման վայրը 1863-1866 թվականներին գտնել է ֆրանսիացի հնագետ Շառլ Էռնեստ Բյոլեն։ Մեկ այլ հատված ավելի ուշ հայտնաբերել են Պանայոտիս Կավադիսն ու Վիլհելմ Դյորպֆելդը։ Գտածոների թվում եղել են բազմաթիվ արխաիկ կորաներ, ինչպես նաև տաճարների ճակատամասերի հատվածներ, որոնք ենթադրաբար տեղակայված են եղել Ակրոպոլիսում։ Բազմաթիվ քանդակների վրա լավ պահպանվել են ներկի հետքեր, որոնք թույլ են տալիս եզրակացություններ կատարել արխաիկ հուշարձանների գունավորման մասին։


== Պարսկական աղբի մնացորդներ ==

		
		
		
		
		
		
		
		
		
		


== Ծանոթագրություններ ==


== Գրականություն ==
Kavvadias, P., Kawerau, G. Die Ausgrabung der Akropolis vom Jahre 1885 bis zum Jahre 1890.
Jens Andreas Bundgaard, The Excavation of the Athenian Acropolis 1882—1990. The Original Drawings edited from the papers of Georg Kawerau. Kopenhagen 1974.
Astrid Lindenlauf: Der Perserschutt auf der Athener Akropolis. In: Wolfram Hoepfner (Hrsg.), Kult und Kultbauten auf der Akropolis. Internationales Symposion vom 7. bis 9. Juli 1995 in Berlin. Berlin 1997, S. 45-115
Martin Steskal: Der Zerstörungsbefund 480/79 der Athener Akropolis. Eine Fallstudie zum etablierten Chronologiegerüst. Antiquitates — Archäologische Forschungsergebnisse, Bd. 30. Verlag Dr. Kovač, Hamburg 2004, ISBN 978-3-8300-1385-3
Չուրչխելա

Չուրչխելա (վրաց.՝ ჩურჩხელა՝ չորացված հատապտուղներ առանց կորիզների), հին վրացական ազգային քաղցրավենիք։ Այլ անվանումներով տարածվել է նաև Ադրբեջանում, Հայաստանում, Թուրքիայում, Կիպրոսում։


== Սննդային արժեք ==
Գլյուկոզայի ու ֆրուկտոզայի (30-52 %), բուսական յուղերի, սպիտակուցների, օրգանական թթուների (1,1-2 %), ազոտային ու ֆենոլային նյութերի ու վիտամինների բարձր պարունակության շնորհիվ առանձնանում է բարձր սնուցող հատկություններով։
Հայտնի են չուրչխելայի Կախեթի մարզական, իմերեթական և այլ տեսակներ։


== Պատրաստման եղանակ ==
Պատրաստում են՝ թելի վրա հավաքված ընկույզն իջեցնելով ալյուրով խտացված խաղողահյութի մեջ։


=== Կախեթական չուրչխելա ===
Կախեթական չուրչխելայի պատրաստման համար օգտագործում են թզի հյութ, ընդ որում՝ օգտագործում են պրեսավորված, էքստրակտիվ նյութերով առավել հարուստ վիճակում։ Հյութը եռացնում են 30 րոպե, 10-12 ժամ թողնում են՝ հովանա։ Բացացված հյութը ֆիլտրում են և կաթսայի վրա այնքան են գոլորշիացնում՝ մինչև շաքարի պարունակությունը հասնի 30-40 %-ի։ Անհրաժեշտությկան դեպքում իջեցնում են ստացված հեղուկի թթվայնությունը նրա մեջ կավճի կամ մարմարային ալյուրի ավելացմամբ (5 գ/լիտր)։ Խտացված հյութը 5-6 ժամ թողնում են և հեռացնում նստվածքը։ Այնուհետև, տաքացնում են մինչև 30 °C, ավելացնում ցորենի ալյուր և անընդհատ խառնելով եռացնում են մինչև ցանկալի խտության հասնելը։ Զանգվածի պատրաստ լինելը որոշում են թելի վրա անցկացված միջուկը նրա մեջ մտցնելով։ Ավելի լավ ջնարակելու համար մի քանի անգամ թելով միջուկը հանում են, թողնում են 2-3 ժամ, հետո նորից մտցնում են ստացված զանգվածի մեջ։ Կրկնում են այնքան, մինչև ստացվի 1,5-2 սմ հաստությամբ շերտ։ Չուրչխելան չորացնում են արևի տակ, 15-17 օր։ Այնուհետև տեղադրում են արկղերում, շերտերը ծածկում են և չոր ու հով տեղում թողնում են 2-3 ամիս։ Այս ընթացքում այն ձեռք է բերում համային երանգներ, որոնք բավականին մոտ են շոկոլադի համին։ Միջուկի համար օգտագործում են հունական ընկույզ, նուշ, պնդուկ, չամիչ, ծիրանի կամ դեղձի կորիզի միջուկ։ Դրանք ջրի մեջ պահվում են այնքան, որ կեղևազրկվեն, իսկ հետո բովում են թույլ շաքարային լուծույթում։


== Այլ ==
Բացի կախեթականից՝ Վրաստանում պատրաստում են չուրչխելայի այլ տեսակներ։ Դրանց պատրաստման տեխնոլոգիաները տարբերվում են միջուկի ընտրությամբ, ջնարակում պարունակվող ալյուրի որակով, հյութի պատրաստման ռեժիմով։
Չուրչխելան վրացական ամանորյա սեղանի անփոխարինելի բաղադրիչներից է։
Ավելի հաճախ կարելի է հանդիպել Կրասնոդարի շրջանի ծովափնյա շրջաններում և Վրաստանում։
2011 թվականի սեպտեմբերին վրացական կառավարությունը ձևավորեց պատենտներ՝ չուրչխելայի և այլ ազգային սննդամթերնքերի համար։


== Ծանոթագրություններ ==


== Գրականություն ==
Похлёбкин В.В. Чурчхела // Кулинарный словарь. — М.: Э (Эксмо), 2015. — С. 405. — 456 с.
Մահաբեր ներարկում

Մահաբեր ներարկում, մահապատժի իրականացման միջոց, որը ենթադրում է դատապարտյալի օրգանիզմ թունավոր կամ սուր ներգործող նյութերի ներարկում։


== Պատմություն ==
Դատապարտյալին ֆիզիկական ցավերից զերծ պահելու նպատակով միաժամանակ կարող է ներարկվել նաև ցավազրկող նյութ։ Մահաբեր ներարկումը օգտագործվում է ԱՄՆ-ի մի շարք նահանգներում, որպես մահապատժի միջոց, ինչպես նաև Ֆիլիպիններում, Թայլանդում և Չինաստանում։
2006 թ. դեկտեմբերին մահաբեր ներարկումը Կալիֆոռնիայի նահանգում ճանաչվեց հակասահմանադրական։ Նույն պատճառաբանությամբ այն արգելվեց նաև Ֆլորիդայում և Միսսուրիում։ Ֆլորիդայում մահաբեր ներարկումը նորից օգտագործվեց 2008 թ.-ից։


== Կիրառում ==
Դատապարտյալը ամրացվում է հատուկ աթոռին, երակների մեջ մտցվում են ասեղներ՝ միացված կաթիլայինին։ Դրանց միջով դատապարտյալին ներարկվում է այսպես կոչված «տեխասյան կոկտեյլ», որը կազմված է 3 դեղամիջոցներից, պատրաստված բժիշկ Ստենլի Դոյչի կողմից։
Հերթականությամբ ներարկվում են՝

նատրիումի տիոպենտալ (natrium thiopentalium)-օգտագործում է անեսթեզիայի համար՝5գրամից ոչ պակաս
պավուլոն (pancuronium bromide)-պարալիզացնում է շնչառական մկանները
կալիումի քլորիդ (Kalium chloride)- սրտի կանգին է նպաստում։Այս միջոցը ունի մի շարք առանձնահատկություններ.

առավել անցավ միջոց է
բանտապահներին ազատում է մի շարք անհարմարանքներից՝կապված արարողությունների հետ
ի տարբերություն գնդակահարության կամ էլեկտրական աթոռի քիչ արդյունավետ է երևում, բայց միևնույն ժամանակ հանցագործը պետք է գիտակցի, որ նրան փառքով չեն մահապատժի ենթարկում, այլ ինչպես ընդունված է ասել, «գազազած շան պես քնացնում են»։


== Արտաքին հղումներ ==
Մահապատժի նկարագրություն


== Ծանոթագրություններ ==
Սմետանինո (գյուղ, Սանչուրսկի շրջան)

Անվան այլ կիրառումների համար տե՛ս՝ ՍմետանինոՍմետանինո (ռուս.՝ Сметанино), գյուղ Ռուսաստանի Կիրովի մարզի Սանչուրսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
739

739 թվական, ոչ նահանջ տարի, ըստ Գրիգորյան օրացույցի սկսում է կիրակի օրը։ Սա մեր թվարկության 739 թվականն է, 
VIII դարի 39-րդ տարին։


== Դեպքեր ==


== Ծնունդներ ==


== Մահեր ==
Օսուլա

Օսուլա (էստ․՝ Osula), գյուղ Էստոնիայի Վիրումաա նահանգի Սիմեռպալու շրջանում։
2011 թվականի տվյալներով գյուղում բնակվում էր 335 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Օբան

Օբան (ֆր.՝ Aubagne), համայնք Ֆրանսիայի Պրովանս Ալպեր Լազուր ափ մարզի Բուշ դյու Ռոն գավառում։
Բնակչությունը 2010 թվականի դրությամբ կազմում է 46423 մարդ, բնակչության խտությունը` 845.59 մարդ/կմ²։ Բնակավայրը զբաղեցնում է 54.9 կմ² տարածք։


== Աշխարհագրություն ==
Գտնվում է Փարիզ քաղաքից 670 կմ հարավ, Մարսել քաղաքից` 17 կմ արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 29480 աշխատունակ (15-64 տարեկան)  բնակիչ, որոնցից ակտիվ էին 21018-ը, իսկ ոչ ակտիվները` 8462։ Ակտիվության ցուցանիշը կազմում է 71,3 %։ 21018 աշխատունակ մարդկանցից աշխատել է 18201 անձ (9365 տղամարդ և 8836 կին)։ Գործազուրկ են եղել 2817 անձ (1350 տղամարդ և 1467 կին)։ 8462 անաշխատունակներից 2922-ը եղել են աշակերտներ կամ ուսանողներ, 2337-ը` թոշակառուներ, իսկ 3203-ը չեն աշխատել տարբեր պատճառներով։


== Տես նաև ==
Բուշ դյու Ռոն գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Շելեխովի շրջան

Շելեխովի շրջան (ռուս.՝ Шелеховский район), մունիցիպալ շրջան Ռուսաստանի Դաշնության Իրկուտսկի մարզում։
Ստեղծվել է 1993 թվականին։ Վարչական կենտրոնը՝ Շելեխով։


== Աշխարհագրություն ==
Շրջանի տարածքի մակերեսը կազմում է 2020 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 13939 մարդ։ Բնակչության խտությունը կազմում էր 6,9 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Մառինա (գյուղ, Սաառդե շրջան)

Մառինա (էստ․՝ Marina), գյուղ Էստոնիայի Պյարնումաա նահանգի Սաառդե շրջանում։
2011 թվականի տվյալներով գյուղում բնակվում էր 21 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Բազկի (Կոնստանտինովսկի շրջան)

Բազկի (ռուս.՝ Базки), գյուղ (խուտոր) Ռուսաստանի Դաշնության Ռոստովի մարզի Կոնստանտինովսկի շրջանում։ Մտնում է Պոչտովսկի գյուղական համայնքի կազմի մեջ։
Նովոալեքսանդրովսկի գյուղական խորհուրդ (Վոլչանսկի շրջան)

Անվան այլ կիրառումների համար տե՛ս՝ Նովոալեքսանդրովսկի գյուղական խորհուրդ (այլ կիրառումներ)Նովոալեքսանդրովսկի գյուղական խորհուրդ  (ուկրաիներեն՝ Новоолександрівська сільська рада), Ուկրաինայի Խարկովի մարզի Վոլչանսկի շրջանում։
2001 թվականի տվյալներով Նովոալեքսանդրովսկի գյուղական խորհրդում բնակվում էր 1576 մարդ։ Բնակավայրը զբաղեցնում է 72.82 կմ²։ Բնակչության խտությունը կազմում էր 21.64 մարդ/կմ²։ Խորհրդում կա 4 բնակավայր։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Տեոչակ (համայնք)

Անվան այլ կիրառումների համար տե՛ս՝ Տեոչակ (այլ կիրառումներ)Տեոչակ համայնք (բոս․՝  և խորվ.՝ Opština Teočak, սերբ.՝ Општина Теочак), համայնք Բոսնիա և Հերցեգովինայում։ Վարչականորեն գտնվում է Բոսնիա և Հերցեգովինայի Դաշնությունում։ Համայնքի վարչական կենտրոնն է Տեոչակ քաղաքը։


== Բնակչություն ==
1991 թվականի մարդահամարի տվյալների համաձայն՝ համայնքում բնակվում է 7861 մարդ։


== Տես նաև ==
Բոսնիա և Հերցեգովինայի Դաշնության համայնքներ


== Ծանոթագրություններ ==


== Գրականություն ==
Савезни завод за статистику и евиденцију ФНРЈ и СФРЈ, попис становништва 1948, 1953, 1961, 1971, 1981. и 1991. године.


== Արտաքին հղումներ ==
Saopćenje Federalnog saveza za statistiku 9.septembar 2009. godine
Տեոչակ համայնքի պաշտոնական կայքէջ Archived 2017-07-30 at the Wayback Machine. (բոսն.)
Բայերիշ Էյզենշթայն

Բայերիշ Էյզենշթայն (գերմ.՝ Bayerisch Eisenstein), կոմունա Գերմանիայի Բավարիա երկրամասում։
Ենթարկվում է Ստորին Բավարիա վարչական կենտրոնին։ Մտնում է Ռեգեն շրջանի կազմի մեջ։ Բնակչությունը կազմում է 1051 մարդ։ Զբաղեցնում է 47,34 կմ² մակերես տարածք։ Պաշտոնական կոդ՝ 09 2 76 115։


== Արտաքին հղումներ ==
Պաշտոնական կայք
Ելիզավետինսկոյե

Անվան այլ կիրառումների համար տե՛ս՝ Ելիզավետինսկոյե (այլ կիրառումներ)Ելիզավետինսկոյե, գյուղ Արևելյան Հայաստանում, նախկին Կարսի մարզի Կաղզվանի գավառում։


== Բնակչություն ==
1913 թվականի տվյալներով ուներ 332 (32 ընտանիք) հայ բնակիչ։


== Ծանոթագրություններ ==
Լիլիթ Գալստյան

Լիլիթ Սերյոժայի Գալստյանը (նոյեմբերի 28, 1962(1962-11-28), Երևան, Հայկական ԽՍՀ, ԽՍՀՄ) հայ հասարակական-քաղաքական գործիչ, քաղաքագետ, լեզվաբան, թարգմանիչ, խմբագիր, հրապարակախոս։ Բանասիրական գիտությունների թեկնածու (2006), 2002 թվականից ՀԳՄ անդամ է, եղել է պատգամավոր Հայաստանի չորրորդ և ութերորդ գումարման ԱԺ-ներում։


== Կենսագրություն ==
Ծնվել է Երևանում։ 1986 թվականին ավարտել է ԵՊՀ բանասիրության ֆակուլտետը, ստացել բանասերի որակավորում։ 1996 թվականին ավարտել է Հայաստանի ամերիկյան համալսարանի քաղաքագիտության և միջազգային հարաբերությունների ֆակուլտետը, ստացել քաղաքագիտության մագիստրոսի աստիճան։ 2001-2002 թվականներին սովորել է Եվրախորհրդի քաղաքական հետազոտությունների Թբիլիսյան դպրոցում։ 2006 թվականին ՀՀ ԳԱԱ-ում պաշտպանել է թեկնածուական ատենախոսություն լեզվաբանությունից և ստացել բանասիրական գիտությունների թեկնածուի աստիճան։ 1986-1987 թվականներին աշխատել է Թալինի շրջանի Աշնակ գյուղի միջնակարգ դպրոցում՝ որպես ուսուցիչ։ 1986-1991 թվականներին եղել է ՀԼԿԵՄ Երքաղկոմի պրոպագանդայի բաժնի վարիչը։ 1991-1999 թվականներին եղել է Համազգային հայ կրթական և մշակութային միության Հայաստանի գրասենյակի գործադիր տնօրենը։ 1999-2005 թվականներին ստանձնել է ՀՀ ԿԳՆ միջազգային ծրագրերի համադրման և աջակցման կենտրոնի գործադիր տնօրենի պաշտոնը։ 1999 թվականից Համազգային հայ կրթական և մշակութային միության նախագահն է։ 2005 և 2007 թթ. որպես հրավիրյալ դասախոս դասավանդել է Գլենդելի Համայնքային քոլեջում։
1986 թվականից հրատարակել է բազմաթիվ հոդվածներ «Նորք», «Բանբեր», «Լրաբեր», «Ավանգարդ», «Երկիր», «Գարուն», «Ազատամարտ», «Ազդակ», «Անդրադարձ», «Երկիր Ավետյաց», «Դրոշակ», «Առավոտ», «Ասպարեզ» և այլ պարբերականներում։
Կանադական գրականությունից լավագույն թարգմանության համար արժանացել է Կանադայի դեսպանատան մրցանակի։
Եղել է մի շարք միջազգային գիտաժողովների նախաձեռնող և կազմակերպիչ, կազկոմիտեի անդամ, հանդես եկել զեկուցումներով։
1990 թվականից ՀՅԴ անդամ է։ 2006-2007 թվականներին եղել է ՀՅԴ Հայաստանի Գերագույն մարմնի անդամ։ 2007 թվականի մայիսի 12-ին ՀՅԴ կուսակցությունից համամասնական ընտրակարգով ընտրվել է ՀՀ ԱԺ պատգամավոր։ ՀՀ ԱԺ Կրթության, գիտության և մշակույթի հարցերի մշտական հանձնաժողովի անդամ է։
2021 թվականի հունիսի 20-ի ՀՀ Ազգային ժողովի արտահերթ ընտրություններին ընտրվել է Ազգային ժողովի պատգամավոր Հայաստան դաշինքի կազմում։


== Գրական գործունեությունը ==
Լ. Գալստյանը կազմել, խմբագրել է գրքեր, կատարել է թարգմանություններ անգլերենից։
Կոնդե ան Բրի (այլ կիրառումներ)

Կոնդե ան Բրի, կարող է վերաբերել՝

Կոնդե ան Բրի - համայնք Ֆրանսիայում
Կոնդե ան Բրի - Ֆրանսիայի կանտոն
Օրդուի մարզ

Օրդուի մարզ (թուրքերեն՝ Ordu ili) Թուրքիայի նահանգներից մեկն է, գտնվում է Սև ծովի ափին։ Նրա սահմանակից մարզերն են՝ Սամսունը հյուսիս-արևմուտքում, Թոքաթը հարավ-արևմուտքում, Սիվասը հարավում և Գիրեսունը արևելքում։ Օրդու մարզի մայրաքաղաքն Օրդու քաղաքն է։
Յան Կարամո

Յան Կարամո (ֆր.՝ Yann Karamoh, հուլիսի 8, 1998(1998-07-08), Աբիջան, Կոտ դ'Իվուար), ֆրանսիացի պրոֆեսիոնալ ֆուտբոլիստ։ Ներկայումս Ինտեր Միլանից վարձավճարով հանդես է գալիս Պարմայի կազմում։ Խաղում է հարձակվողի դիրքում։


== Ակումբային կարիերա ==


=== Կան ===
Կարամոն Կանի ակադեմիայի սան է։ Իր առաջին պայմանագիրը կնքեց 2015 թվականի դեկտեմբերի 7-ին։ Իր պրոֆեսիոնալ դեբյուտը նշեց 2016 թվականի օգոստոսի 13-ին՝ փոխարինման մտնելով Լորյանի դեմ խաղում։ Առաջին հանդիպումը թիմի մեկնարկային կազմում անցկացրեց օգոստոսի 19-ին՝ Օլիմպիկ Լիոնի դեմ խաղում։ Իր առաջին գոլը պրոֆեսիոնալ կարիերայում խփեց սեպտեմբերի 21-ին՝ Անժեի դեմ խաղում։ Դեկտեմբերի 2-ին Կարամոն գոլի և գոլային փոխանցման հեղինակ դարձավ Դիժոնի դեմ խաղում։ 2017 թվականի փետրվարի 4-ին նա խփեց Գենգանի դեմ խաղի միակ գոլը՝ 1-0 հաշվով հաղթանակ պարգևելով իր թիմին։ Կանի կազմում Կարամոն անցկացրեց 35 հանդիպում առաջնությունում՝ դառնալով 5 գոլի և 4 գոլային փոխանցման հեղինակ։


=== Ինտեր Միլան ===
2017 թվականի օգոստոսի 31-ին Կարամոն սկզբից՝ 2 տարվա վարձավճարով, ապա լրիվ տրանսֆերով տեղափոխվեց Ինտեր Միլան։ Իր դեբյուտը ակումբի կազմում նշեց սեպտեմբերի 24-ին՝ փոխարինելով Բորխա Վալերոյին Ջենոայի դեմ խաղում։ Առաջին հանդիպումը Ինտերի մեկնարկային կազմում անցկացրեց դեկտեմբերի 12-ին՝ Իտալիայի գավաթի Պորդենոնեի դեմ խաղում։ Իր առաջին գոլը խփեց 2018 թվականի փետրվարի 11-ին՝ Բոլոնյայի դեմ խաղում։ 2017-18 մրցաշրջանում Կարամոն անցկացրեց 17 հանդիպում՝ դառնալով 1 գոլի հեղինակ։
2018 թվականի օգոստոսի 31-ին Կարամոն վարձավճարով միացավ Բորդոյին։ Իր դեբյուտը նշեց սեպտեմբերի 20-ին՝ փոխարինելով Ֆրանսուա Կամանոյին Եվրոպայի Լիգայի խմբային փուլի Սլավիա Պրահայի դեմ խաղում։ Իր առաջին գոլը խփեց սեպտեմբերի 23-ին՝ Գենգանի դեմ խաղում։ 2019 թվականի հունվարի 15-ին ֆրանսիացին գոլի հեղինակ դարձավ Անժեի դեմ հանդիպման ավելացված ժամանակում՝ 2-1 հաշվով հաղթանակ պարգևելով իր թիմին։ Փետրվարի 6-ին Բորդոն որակազրկեց Կարամոյին ոչ պատշաճ վարքի համար, ինչի պատճառով բաց թողեց 3 հանդիպում։ Ակումբի կազմում ֆրանսիացին անցկացրեց 33 հանդիպում՝ դառնալով 3 գոլի և 3 գոլային փոխանցման հեղինակ։
2019 թվականի հուլիսի 17-ին Կարամոն 1 տարվա վարձավճարով տեղափոխվեց Պարմա։ Իր դեբյուտը ակումբի կազմում նշեց օգոստոսի 17-ին՝ փոխարինելով Ժերվինյոյին Իտալիայի գավաթի Վենեցիայի դեմ խաղում։


== Միջազգային կարիերա ==
Կարամոն ներկայացրել է Ֆրանսիան բոլոր տարիքային երիտասարդական հավաքականներում։


== Կարիերայի վիճակագրություն ==


=== Ակումբային վիճակագրություն ===
2019 թվականի օգոստոսի 26-ի դրությամբ


== Ծանոթագրություններ ==


== Արտաքին հղումներ ==
Կարամոյի պաշտոնական Ինստագրամի էջը
Կարամոն transfermarkt-ում
Կարամոն soccerbase.com-ում
Կարամոն WhoScored.com կայքում
Կարամոն Լիգա 1-ի պաշտոնական կայքում Archived 2017-06-30 at the Wayback Machine.
Կարամոն ՈՒԵՖԱ-ի պաշտոնական կայքում
Կարամոն ՖԻՖԱ-ի պաշտոնական կայքում(չաշխատող հղում)
Կարամոն Ֆրանսիայի ֆուտբոլի ֆեդերացիայի կայքում Archived 2018-10-04 at the Wayback Machine.
Հարավամերիկյան ջրածիծառ

Հարավամերիկյան ջրածիծառ (լատ.՝ Sterna hirundinacea) որորների ընտանիքի (Laridae) թռչուն։


== Արեալ ==
Տեսակների արեալը Հարավային Ամերիկայի հարավային ափամերձ շրջաններն են։ Հարավամերիկյան ջրածիծառը հանդիպում է Խաղաղ օվկիանոսի հյուսիսից մինչև Պերու, Ատլանտյան օվկիանոսից մինչև Բրազիլիայի Էսպիրիտու -Սանտո նահանգը։ Հարավում այս տեսակն ապրում է Հրո Երկիր և Ֆոլկլենդյան կղզինեում։ Ափերից հեռու հազվադեպ է հանդիպում։ Հարավային մասում ավելի հաճախակի հանդիպում են անտարկտիկական ջրածիծառները։ Խաղաղ օվկիանոսի ափին այն բուծում է Պերուի հարավում և Չիլիում։ Ձմռանը լեռնաշղթայի հարավային ծայրամասի թռչունները բազմացման շրջանից հետո կարող են թռչել դեպի հյուսիս՝ հասնելով Էկվադոր, Ուրուգվայ և Հարավային Բրազիլիա։
Հարավամերիկյան ջրածիծառը ունի լայն տարածում, նրան տրված է «քիչ մտահոգող տեսակ» պաշտպանության կարգավիճակը։


== Բնութագիր ==
Թռչունների մարմնի երկարությունը հասնում է 41-43 սմ, թևերի երկարությունը՝ 90 սմ, իսկ պոչը՝ երկատված։ Կտուցը և թաթերը կարմիր են։ Տարեց թռչունի զանգվածը 170-200 գ է։ Հիմնական սնունդ՝ ձկներ, խեցգետնանմաններ, հազվադեպ միջատներ, անողնաշարավորներով։
Այս թռչունները բնադրում են մեծ գաղութներով (մինչև 10 հազար զույգ)։ Հարավամերիկյան ջրածիծառը դնում է 2-3 ձու, որոնցից ձագերը դուրս են գալիս 21-23 օրվա ընթացքում։ Բազմացման շրջանը կախված է բնակավայրի գտնվելու վայրից, Հրո Երկրում՝ հոկտեմբերից մինչև հունվար, Բրազիլիայում՝ ապրիլից-հունիս։


== Վարք ==
Հարավամերիկյան ջրածիծառները սնվում են ձկներով, խեցգետնանմաններով, հազվադեպ միջատներով, անողնաշարավորներով։ Այն բույն է կառուցում կղզիների, լողափերի և ժայռերի վրա, նրանց կարելի է տեսնել նաև ծովափի մեջ, գետաբերաններին և նավահանգիստներում։
1877 թվականին գրված պատմվածքում նկարագրված է հարավամերիկյան ջրածիծառի բուծման գաղութի մասին, որը հայտնաբերվել է Արգենտինայի Չուբուտ նահանգում գտնվող լողափում։ Թռչունների այս տեսակի ձվերը բավականին նմանություն ունեն մյուս տեսակների ձվերի հետ, սակայն նշվում է, որ դրանց կճեպները ավելի ամուր են։


== Պատկերասրահ ==

		
		
		
		
		
		
		
		
		
		
		
		
		


== Ծանոթագրություններ ==
Փոքր Կալմիչեկ

Փոքր Կալմիչեկ (ռուս.՝ Малый Калмычек), գետ Ռուսաստանում, հոսում է Ստավրոպոլի երկրամասում և Կարաչայ-Չերքեզիայի Հանրապետությունում։Գետաբերանը տեղակայված է Տամլիկ գետի ձախ ափին՝ 28 կմ հեռավորության վրա։ Գետի երկարությունը 15 կմ է։ Ավազանի տարածքը 60,8 կմ2։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Կասպից ծովի արևմտյան հատվածի ավազանային շրջանին, գետի ջրատնտեսային տեղամասը՝ Կումա գետի ակունքն է, գետի ենթաավազանը բացակայում է։ Գետի գետային ավազանը Բեսստոչնիե շրջանից մինչև Տերեկա, Դոնա և Վոլգա գետեր։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 07010000312108200001532
Հիդրոլոգիական ուսումնասիրությունների կոդը - 108200153
Ավազանի կոդը - 07.01.00.003
Հիդրոլոգիական ուսումնասիրությունների հատորի համարը - 08
Թողարկումն ըստ հիդրոլոգիական ուսումնասիրությունների - 2


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Շառլ Լոնգե

Շառլ Ֆելիքս Սեզար Լոնգե (ֆր.՝ Charles Félix César Longuet, փետրվարի 14, 1839(1839-02-14), Կան - օգոստոսի 5, 1903(1903-08-05), Փարիզ), ֆրանսիացի սոցիալիստ լրագրող։ 
1860-ական թվականների սկզբին խմբագրել է թերթեր, մասնակցել երկրորդ կայսրությանը ընդդիմադիր շարժմանը։ Եղել է առաջին Ինտերնացիոնալի գլխավոր խորհրդի անդամ (1866-1868, 1871-1872)։ 1871 թվականի ապրիլին ընտրվել է Փարիզի Կոմունայի անդամ, հարել է պրուդոնիստական փոքրամասնությանը։ Եղել է Կոմունայի պաշտոնական օրգան «ժուռնալ օֆիսիել դը լա Ռեպուբլիկ Ֆրանսեզ» գլխավոր խմբագիրը։ Կոմունայի պարտությունից հետո տարագրվել է Անգլիա։ Լոնդոնի կոնֆերանսում 1871 թվականին և Հաագայի կոնգրեսում 1872 թվականին պաշտպանել է հիմնականում Կառլ Մարքսի և Ֆրիդրիխ Էնգելսի գիծը, հանդես եկել բակունիստների դեմ։ 1872 թվականին ամուսնացել է Մարքսի դստեր՝ Ժեննիի հետ, 1880 թվականին վերադարձել Ֆրանսիա։ 
Ֆրանսերեն է թարգմանել Մարքսի «Քաղաքացիական պատերազմը Ֆրանսիայում» աշխատությունը։


== Ծանոթագրություններ ==
Վագիֆ Ախունդով

Վագիֆ Ալիբալա օկլի Ախունդով (ադրբ.՝ Vaqif Əlibala oğlu Axundov, սեպտեմբերի 16, 1950(1950-09-16), Աստարա, Ադրբեջանական ԽՍՀ, ԽՍՀՄ), ԱՀ պետական պահպանության հատուկ ծառայության պետ, գեներալ-գնդապետ։


== Կենսագրություն ==
Վագիֆ Ախունդովը ծնվել է 1950 թվականի սեպտեմբերի 16-ին Աստարա քաղաքում։ 1968-1972 թվականներին սովորել է Ադրբեջանի նավթի և քիմիայի ինստիտուտում։ 1989-1994 թվականներին սովորել է Բաքվի պետական ​​համալսարանում, իսկ 1999-2002 թվականներին ՝ Ադրբեջանի Հանրապետության Նախագահին առընթեր պետական ​​կառավարման ակադեմիայում։ 
Նա իր կարիերան սկսել է 1971 թվականին Կույբիշևի հորատման գործարանում։ 
1972-1975 թվականներին ծառայել է Խորհրդային բանակում ՝ որպես սպա։ Զինվորական ծառայությունից վերադառնալուց հետո նա աշխատել է որպես ավագ ինժեներ և տնտեսագետ Բաքվի մեքենաշինական գործարանում։ 1975 թվականին աշխատել է որպես Ադրբեջանի ՆԳՆ հերթապահի օգնական, 1975-1978 թվականներին ՝ Բաքվի ՆԳ վարչությունում Կոմերիտմիության կոմիտեի քարտուղար, 1978-1991 թվականներին ՝ որպես վարչության պետի տեղակալ, ՆԳՆ վարչության պետ։
1992-1993 թվականներին աշխատել է որպես Ադրբեջանի գերագույն պետական ​​իշխանության և կառավարման մարմինների պահպանության վարչության պետ, իսկ 1993 թվականից ՝ որպես գերագույն պետական ​​իշխանության և կառավարման մարմինների պահպանության գլխավոր վարչության պետ։
2003 թվականի հունիսի 2-ից աշխատել է որպես Ադրբեջանի Հանրապետության պետական ​​պահպանության հատուկ ծառայության պետ։
Պարգևատրվել է Ադրբեջանական ԽՍՀ Գերագույն խորհրդի Նախագահության Պատվավոր Հրամանագրով, «Ադրբեջանի դրոշը» շքանշանով և այլ մեդալներով։
2020 թվականի սեպտեմբերի 16-ին Ադրբեջանի Հանրապետության Նախագահի հրամանով Վագիֆ Ախունդովը պարգևատրվել է «Փառքի» շքանշանով։
Ամուսնացած է, ունի մեկ երեխա։


== Ծանոթագրություններ ==
Միլադինով եղբայրներ

Դիմիտր և Կոնստանտին Միլադինով եղբայրներ, 19-րդ դարի Բուլղարիայի մշակութային վերածննդի գործիչներ։


== Ընտանիք ==
Միլադինով եղբայրները ծնվել են Խրիստո Միլադինովի և նրա կնոջ՝ Սուլթանա Միլադինովայի մեծ ընտանիքում։ Նրանք ունեցել են 8 երեխա՝ Դիմիտր և Կոնստանտին, Նաում, Տանե, Մաթե, Ապոստոլ, ինչպես նաև Աննա և Կրեստա։


== Գործունեություն ==
Երկու եղբայրները կարևոր գործիչներ էին Բուլղարիայի ազգային վերածննդի ժամանակ։


== Միլադինով եղբայրների ժողովածու ==
1856 թվականին Դիմիտրը վերադարձել է Ստրուգա, որպեսզի ուղեկցի իր եղբորը՝ Կոնստանտինին, որը Ռուսաստան էր մեկնել Մոսկվայի համալսարանում սլավոնական բանասիրություն սովորելու համար։
Մոսկվայում նա մնացել է մինչև համալսարանի ավարտը՝ 1860 թվականը, այնուհետև Վիեննայում հանդիպել է Ջոզեֆ Յուրի Շտրասմայերի հետ, որն օգնեց նրան բուլղարական ժողովրդական երգերի հավաքածուն հրատարակելու ժամանակ։
Հավաքածուն, վերնագրված «Բուլղարիայի պատմությունը»։ Հավաքեք եղբայրներից Միլադինովցին, Դիմիտրին և Կոնստանտինը և Կոնստանտինի օրից։ Զագրեբում։ 1861 թ.և և և-ում գրքի տպիչը Ա. Յակիկում հրատարակվում է Զագրեբում 1861 թվականին։ Այն բաղկացած էր Կենտրոնական և Արևելյան Բալկանների սլավոնական տարածաշրջանից 660 բուլղարական ժողովրդական երգերից։
«Бѫлгарски народни пѣсни. Собрани отъ братья Миладиновци, Димитрıя и Константина и издадени отъ Константина. Въ Загребъ. Въ книгопечатница-та на А. Якича, 1861» վերնագրով ժողովածուն լույս է տեսել Զագրեբում 1861 թվականին։ Այն բաղկացած էր Կենտրոնական և Արևելյան Բալկանների սլավոնական շրջանների 660 բուլղարական ժողովրդական երգերից։


== Կոնստանտին Մլադինովի պոեզիան ==

Կոնստանտին Միլադինովի պոեզիան լի էր սոցիալական և ազգային շարժառիթներով։ Ստորև բերված է նրա կյանքի ընթացքում հրապարակված աշխատանքների ցանկը

«Бисера», «Б’лгарски книжици», година I, 1858, кн. 15.
«Желание», «Б’лгарски книжици», година I, 1858, кн. 15.
«Голапче», «Б’лгарски книжици», година I, 1858, кн. 15.
«Шупељка», «Б’лгарски книжици», година I, 1858, кн. 15.
«Не- не пијан», «Б’лгарски книжици», година I, 1858, кн. 15.
«Клетва», «Б’лгарски книжици», година I, 1858, кн. 15.
«Скрсти», «Б’лгарски книжици», година I, 1858, кн. 19.
«Грк и Бугарин», «Б’лгарски книжици», година I, 1858, кн. 24.
«Побратимство», «Б’лгарски книжици», година II, 1859, кн. 22.
«Думание», «Б’лгарски книжици», година II, 1859, кн. 22.
«Сираче», «Братски труд», 1860, кн. 1.
«На сонцето», «Братски труд», 1860, кн. 1.
«Еѓуптин делија», «Братски труд», 1860, кн. 3.
«На чужина», «Дунавски лебед», година I, 1860, бр. 20.
«Т’га за југ», «Дунавски лебед», година I, 1860, бр. 20.


== Մահ ==
1861 թվականի կեսերին Կոնստանտինը հեռացավ Զագրեբից և գնաց Բելգրադ, որտեղ իմացավ, որ իր եղբայր Դիմիտրը Կոստանդնուպոլսի բանտում էր։
Հետո նա գնաց Կոստանդնուպոլիս, որտեղ նրան թուրքերը ձերբակալեցին, մեղադրելով լրտեսության մեջ և բանտարկեցին։ 1862 թվականին Կոստանդնուպոլսում եղբայրներ Կոնստանտին և Դիմիտր Միլադինովները մահացել են խորհրդավոր հանգամանքներում։


== Արտաքին հղումներ ==
Original edition of 'Bulgarian Folk Songs'
Full text of «Bulgarian folk songs»
Letter bearing the signature of Konstantin Miladinov
Konstantin Miladinov poetry
official site of struga.org (անգլերեն և մակեդոներեն)


== Ծանոթագրություններ ==
(7792) 1995 WZ3

(7792) 1995 WZ3, աստերոիդ աստերոիդների հիմնական գոտում։ Հայտնաբերվել է 1995 թվականի նոյեմբերի 18-ին Յոշիսադա Սիմիձուի և Տակեշի Ուրատայի կողմից Նաչի-Կացուուրայում։
Միջին հեռավորությունը Արեգակից կազմում է 2,297159 ա. մ., առավելագույնը մոտենում է 1,9542 ա. մ. հեռավորության վրա և հեռանում 2,6401 ա. մ.։ Արեգակի շուրջ մեկ ամբողջական պտույտ է կատարում 1271,7 երկրային օրվա ընթացքում, իր ուղեծրով շարժվելով միջինում 0,283085 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,2° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7792) 1995 WZ3 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Գյուռ Մանանա

Գյուռ Մանանա, աղբյուր Սասունի գավառակում՝ Ձորք գյուղի մոտ։ Բխում է Քարմլեհ լեռան լանջից։


== Ծանոթագրություններ ==
Կազարինկա (գյուղ, Պոչինկովսկի շրջան)

Կազարինկա (ռուս.՝ Казаринка), գյուղ Ռուսաստանի, Սմոլենսկի մարզի Պոչինկովսկի շրջանի կազմում։
Բնակչությունը 2007 թվականին գրանցված տվյալներով կազմում էր 2 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կիրովսկի գյուղական խորհուրդ (Պոլտավսկի շրջան)

Անվան այլ կիրառումների համար տե՛ս՝ Կիրովսկի գյուղական խորհուրդ (այլ կիրառումներ)Կիրովսկի գյուղական խորհուրդ  (ուկրաիներեն՝ Кіровська сільська рада), Ուկրաինայի Պոլտավայի մարզի Պոլտավայի շրջանում։
2001 թվականի տվյալներով Կիրովսկի գյուղական խորհրդում բնակվում էր 1764 մարդ։ Խորհրդում կա 9 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Կրթությունը և գիտությունը Արցախում (հանդես)

Կրթությունը և գիտությունը Արցախում, գիտամեթոդական և գիտահանրամատչելի պարբերական ուսուցիչների, դասախոսների և սովորողների համար։


== Աղբյուր ==
Գիտական տեղեկատվական վերլուծության և մոնիթորինգի կենտրոն, Հայաստանում հրատարակվող գիտական պարբերականների ցանկ Archived 2016-03-04 at the Wayback Machine.
Օկտյաբրսկի (գյուղ, Կիրովսկ քաղաքային օկրուգ)

Անվան այլ կիրառումների համար տե՛ս՝ ՕկտյաբրսկիՕկտյաբրսկի (ռուս.՝ Октябрьский), գյուղ Ռուսաստանի Մուրմանսկի մարզի Կիրովսկ քաղաքային օկրուգի կազմում։
Բնակչությունը 2010 թվականին գրանցված տվյալներով կազմում էր 41 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)